Allen den, die disen brief ansehent, ✳ lesent ✳ oder hoͤrent lesen, vergihe und thuͦn chuͦnt ich, Heintze von
Wessenberg, seshaft ze Loͧffenberg, ✳ das ich mit gesundem libe, ✳ muͦtes und sinnes ✳ unbetwngenlichen
ze koͧffend gegeben han der hochgeborner, miner gnedigen frowen von Ungern ✳ und ✳ ✳ der epthissenn
und ✳ ✳ dem convente ze Chungesfelt ✳ minen wingartē, der ze Waltzhuͦt gelegen ist, des mer danne vier
juch̄ sint ✳ un̄ die drotten halben, dù och min was, ✳ und den teil, den ich oͧch uf andren win¬
gartē hatte, ✳ das alles in den hof ze Togˀn hoͤret, ✳ umbe sibentzig march silbers Basler gewiht. ✳
und han gesworn mit uferhebten hant einen gelêrten eid zuͦ den hailigē dù selbē vorgnantē guͤter
ze vˀtegend ✳ ✳ der epthissenn ✳ und dem convent ze Chùngesfelt, ✳ oder swen si dar zuͦ ordenn̄t
und schickent die vertegunge ufzenemend, ✳ ze Loffenbˀg vor gericht, ✳ nach ✳
der
stat sitte un̄ gewonheit ✳
un̄ oͧch ze Waltzhuͦt vor geriht nach der stat sitte und gewonheit. ✳ oͧch so sol ich, dù vorgnā¬
ten guͤter allù uf gebē an des comendures von Chlingnowe hant, swenne si ez an mich vor¬
drent. ✳ und des ze einem warē, offenn urchunde so gib ich in disen brief, besigelt mit minē
ingesigel, ✳ der gegebē ist ze Chùngesfelt an sant Johans tag ante Portam Latinam in
dem jare, do man zalte von Christes gebùrte drùcehenhundert jar, ✳ dar nach in dem siben
un̄ drizigostem jar. ✳